Source: http://jozefmihal.blogspot.com/2014/10/
Timestamp: 2019-08-25 23:26:38+00:00
Document Index: 11453774

Matched Legal Cases: ['§ 51', '§ 8', '§ 3', '§ 6', '§ 6', '§ 9', '§ 9', '§ 13']

Daňové a odvodové tipy Jozefa Mihála: októbra 2014
(tézy z príspevku na konferencií Šport a právo 2014, Poprad 2.10.2014)
V súčasnej ťažkej ekonomickej situácií väčšiny športových klubov a združení na Slovensku je otázka daňového a odvodového zaťaženia veľmi dôležitá.
Od 1.1.2012 došlo k zásadnému zvýšeniu odvodov z dohôd.
Výška odmien trénerov a ďalších osôb pôsobiacich najmä v menších kluboch a pri mládeži je obvykle symbolická – typicky do 100 eur mesačne.
Avšak 35%-né odvody aj z týchto malých odmien sú pre športové kluby vysokou záťažou.
Ako je možné zamestnávať, resp. spolupracovať v športovom hnutí s trénermi, funkcionármi a organizátormi športových podujatí, najmä pokiaľ ide o šport mládeže?
Aké formy je možné zvoliť, aby daňové a odvodové zaťaženie príjemcov odmien ale i športových klubov bolo čo najnižšie?
- daň z príjmov 19% (25%), je možnosť uplatnenia nezdaniteľných častí, ak ide o jediné zamestnanie športového trénera, funkcionára
- plné odvodové zaťaženie fyzickej osoby i zamestnávateľa
- odvody zamestnanca sú 13,4%
- odvody zamestnávateľa (športového klubu) sú 35,2%
Dohody (o vykonaní práce, pracovnej činnosti, brigádnickej práci študentov)
- využitie dohôd je podľa Zákonníka práce možné len výnimočne, v odôvodnených prípadoch
- daň z príjmov 19% (25%), možnosť uplatnenia nezdaniteľných častí
- plné odvodové zaťaženie, výnimky z odvodov sú u študentov a dôchodcov
- vyžaduje sa živnostenský list na príslušnú činnosť (tréner)
- daň z príjmov 19% (25%), možnosť uplatnenia skutočných alebo paušálnych výdavkov, možnosť uplatniť nezdaniteľné časti
- zdravotné poistenie 14%
- v prípade príjmu nad 4830 (4944 eur) sa platí sociálne poistenie 33,15%
ZMLUVY PODĽA OBČIANSKEHO ZÁKONNÍKA
- zmluva o dielo, nepomenovaná zmluva podľa § 51 (prípadne príkazná zmluva)
- príjem je zdanený podľa § 8 zákona 595/2003 Z. z. o dani z príjmov
- zdanený príjem podlieha odvodom na zdravotné poistenie, 14%
- ak ide o príležitostný príjem do 500 eur ročne, je oslobodený od dane i od zdravotného poistenia
- zákon č. 406/2011 Z. z. o dobrovoľníctve
- činnosť trénera, funkcionára, organizátora je možná podľa § 3 ods. 1 zákona napríklad pri práci s mládežou, pri organizácií športových podujatí...
- zmluva o dobrovoľníckej činnosti podľa § 6 zákona
- dobrovoľnícka činnosť sa vykonáva bez nároku na odmenu
- súčasťou zmluvy môže byť podľa § 6 ods. 2 písm. d) zákona materiálne zabezpečenie dobrovoľníka, najmä spôsob stravovania a ubytovania dobrovoľníka, spôsob dopravy alebo úhradu cestovných náhrad spojených s cestou na miesto výkonu dobrovoľníckej činnosti, príspevok na úhradu nevyhnutných výdavkov na miesto vykonávania dobrovoľníckej činnosti, alebo poskytnutie jednotného oblečenia alebo iného osobného vybavenia
- takýto príjem je oslobodený od dane (a tým i od odvodov) podľa § 9 ods. 2 písm. x) zákona o dani z príjmov
OBČIANSKE ZDRUŽENIE - PODPORY A PRÍSPEVKY
- podpory a príspevky z prostriedkov nadácií a občianskych združení sú oslobodené od dane (a tým i od odvodov) podľa § 9 ods. 2 písm. j) zákona o dani z príjmov
- takýto príspevok môže športový klub - občianske združenie vyplatiť svojmu členovi ale i nečlenovi
- poznámka: členské príspevky sú príjmom o. z. oslobodeným od dane podľa § 13 ods. 2 písm. b) zákona o dani z príjmov
(video si pustite od 2:05:00)
Uverejnené: 2.10.14
Značky: daň, dohody, dve percentá, nezdaniteľná časť, sociálne poistenie, szčo, študent, Zákonník práce, závislá práca, zdravotné poistenie